***Посланието на есенния лист***

***октoмври 2024***

 ***Училищната комисия по безопасност на движението по пътищата предостави възможността в периода 07-19.10.2024 година учениците от ОУ “ Самара” гр. Стара Загора да се включат в кампанията по пътна безопасност “Посланието на есенния лист”. Фокусът на инициативата бе насочен към вниманието на учениците, водачите на моторни превозни средства (МПС) и на всички участници в движението върху необходимостта от засилване на вниманието и бдителността в есенно-зимните условия. Есенният лист е символично послание към безопасно поведение, дисциплина и култура на пътя.***

***Идеята бе учениците сами да напишат своите послания, красиво оформени върху пъстри и разноцветни есенни листа, като разгърнат фантазията и творчеството си подпомагани от своите класни ръководители.***

***Посланията на учениците са : „Внимавайте за деца на пътя“; „Не карайте с превишена скорост“; „Пазете децата“; „Не преминавайте на червено“, „Не говорете по телефона, докато шофирате“, „Пазете пешеходците и велосипедистите“; „Карайте внимателно“; „Поставете си колана“ и „Карай внимателно, някой те чака” др.***

***Идеята бе посланията на есенните листа да бъдат раздадени на водачи на МПС лично от децата, напомняйки на възрастните за отговорността, която те носят като водачи на МПС за опазване живота и здравето на пътя.***

***Както природата през есента обагря с пъстрота и разнообразие всичко наоколо, така и „Посланието на есенния лист“ е послание за ценността на човешкия живот, който трябва да бъде също така шарен, пъстър и многоцветен и не бива да бъде пропиляван и губен нелепо!***

***Кампанията протече повече от успешно като се включиха много класове. Оформиха се красиви кътове в класните стаи и коридорите на на училището. Ученици раздадоха листа с послания на родителите си и на водачи на МПС.***

***Училищната комисия по БДП благодари на всички включили се в кампанията.***